Πρόγραμμα Επιμόρφωσης στην Στατιστική Ανάλυση Δεδομένων (SPSS)
2022-02-21 08:00 - 17:00 (Europe/Athens) | Κ.Ε.ΔΙ.ΒΙ.Μ. του Ε.Α.Π
Ξεκινά 21 Φεβρουαρίου 2022, στο Κ.Ε.ΔΙ.ΒΙ.Μ. του Ε.Α.Π. το Νέο Πρόγραμμα Εξ Αποστάσεως Επιμόρφωσης: «Εισαγωγή στην Στατιστική Ανάλυση Δεδομένων (SPSS)» διάρκειας 60 ωρών (6 εβδομάδες). Το πρόγραμμα υλοποιείται με Βιντεομαθήματα (MOOCs) σε μία καινοτόμα πλατφόρμα μάθησης με διαδραστικό περιεχόμενο (βιντεοδιαλέξεις, quiz, δραστηριότητες, λειτουργία forum, σημειώσεις κ.ά.).
Το μάθημα αφορά στις βασικές αρχές που διέπουν τη στατιστική. Δίνεται έμφαση τόσο στην περιγραφική όσο και στην επαγωγική στατιστική. Παρουσιάζονται οι διάφοροι τύποι μεταβλητών και οι αντίστοιχοι τρόποι με τους οποίους μπορούμε να τους περιγράψουμε. Δίνεται ιδιαίτερη έμφαση στη διερεύνηση σχέσεων μεταξύ μεταβλητών και στις βασικές μεθόδους στατιστικής ανάλυσης όπως είναι:

τα διαστήματα εμπιστοσύνης
οι έλεγχοι υποθέσεων (ανεξαρτησίας χ^2, t-test κλπ.)
η ανάλυση διακύμανσης και ανάλυση παλινδρόμησης

Επίσης, δίνεται ιδιαίτερη έμφαση στη χρήση του λογισμικού SPSS, σε κοινά λάθη
που εμφανίζονται συχνά σε στατιστικές αναλύσεις και στην έννοια της αβεβαιότητας.
Το πρόγραμμα απευθύνεται σε:

Πτυχιούχους Ανώτατων Εκπαιδευτικών Ιδρυμάτων.
Απόφοιτους Λυκείου με συναφή ενδιαφέροντα.
Ερευνητές που επιθυμούν να διεξάγουν τη δική τους έρευνα.

Κόστος Αίτησης Λήψης Πιστοποιητικού : 60 ευρώ (€)
Το κόστος συμμετοχής εξοφλείται εφάπαξ και αφορά μόνο τους εκπαιδευόμενους που
θέλουν να λάβουν πιστοποιητικό επιτυχούς παρακολούθησης από το Ελληνικό Ανοικτό
Πανεπιστήμιο. Η παρακολούθηση του μαθήματος είναι δωρεάν.
Περισσότερες πληροφορίες – Ιστοσελίδα προγράμματος:
https://coursity.gr/courses/course-v1:EAP+StatAnal+2022_T1/about

Πανελλήνιο συνέδριο MoodleMoot 2018
2018-11-29 08:00 - 2018-11-30 17:00 | ΕΜΠ, Κέντρο, Αθήνα, Ελλάδα
To Εθνικό Μετσόβιο Πολυτεχνείο, το Ελληνικό Ανοιχτό Πανεπιστήμιο, το Πανεπιστήμιο Δυτικής Αττικής, το ΤΕΙ Ανατολικής Μακεδονίας και Θράκης, το Πανελλήνιο Σχολικό Δίκτυο, και ο Οργανισμός Ανοιχτών Τεχνολογιών διοργανώνουν στις 29 και 30 Νοεμβρίου 2018, στο ΕΜΠ, το 2ο πανελλήνιο συνέδριο MoodleMoot.
Σκοπός του είναι να προωθήσει το γόνιμο και δημιουργικό διάλογο στην εκπαιδευτική κοινότητα για τη χρήση του Moodle, να αναδείξει καλές πρακτικές χρήσης του στην Ελλάδα, καθώς και να παρουσιαστούν καινοτόμες χρήσεις λειτουργιών του Moodle στην Ελλάδα και διεθνώς.
Θεματικές ενότητες MoodleMootGR:

Καλές πρακτικές χρήσης Moodle στην Πρωτοβάθμια, Δευτεροβάθμια και Τριτοβάθμια Εκπαίδευση
Καλές πρακτικές χρήσης Moodle σε εταιρικό περιβάλλον
Mobile Learning
Learning analytics
Gamification στο Moodle
Διαχείριση και ανάπτυξη του Moodle
Επεκτάσεις και διασύνδεση με άλλες πλατφόρμες
Workshops

Πληροφορίες: https://moodlemoot.org/mootgr18/moodlemoot-2018/
